**Veľká cena Slovenska na Slovakia Ringu**

**Orechová Potôň, 24.8.2025 - Skvelý motoristický šport prinieslo vrcholné podujatie tejto sezóny, OMV MaxxMotion Veľká cena Slovenskej republiky na okruhu Slovakia Ring pri Orechovej Potôni.**

Oba šprinty Stredoeurópskej trofeje, GT Cup Series aj Majstrovstiev Slovenska ovládol **Miro Konôpka** na prototype **Ligier LMP3** tímu **ARC Bratislava**. V triede **GT** sa tešil v sobotu **Zdeno Mikuláško** a v nedeľu **Filip Sládečka**. Nedeľňajšie preteky pre poruchu nedokončil **Štefan Rosina**, keď na jeho **Lamborghini** zlyhali v 1. kole brzdy. Dramatický moment sa našťastie skončil dobre. Na sobotňajšie preteky nebude v dobrom spomínať **Maťo Homola**. V **KTM** slovenského tímu **Carin Racing** nedokončil pre poruchu šprint a v posádke s **Viktorom Mrázom** vypadli aj vo vytrvalostných pretekoch po súboji a kontakte s **Lamborghini** tímu **Mičánek Motorsport**.
Spomínané vytrvalostné preteky ovládol tím ARC Bratislava a **Miro Konôpka** na Ligieri, ktorý vyhral s náskokom 9 sekúnd pred slovenskou posádkou tímu **Aries Racing** **Rudolf Beňo**, **Richard Gonda**. Tretí v slovenskom šampionáte bol tím **Racing Trevor** za volantom s **Antalom Zsigom**.

Veľký divácky záujem bol aj o preteky **F4 CEZ Championship**, v ktorom štartovali talentovaní pretekári, ktorých v budúcnosti môžeme vidieť v prestížnych formulových seriáloch. Dve víťazstvá z troch bral **Kiril Kuckov** z Kyrgyzstanu, tretiu jazdu ovládol Argentínčan **Gino Trappa** z tímu Jenzer Motorsport. V hodnotení žien si víťazstvá podelili v sobotu **Mathilda Paatz** z Nemecka a v nedeľu Poľka **Michalina Sabaj** a Kanaďanka **Nicole Havrda**, ktorú diváci poznajú aj z prestížnej svetovej série **F1 Academy**.

Bohatý program OMV MaxxMotion Veľkej ceny SR 2025 doplnili preteky **TCR Eastern Europe**, v ktorých dominoval Čech **Adam Kout** na **Hyundai Elantra**. Okrem toho zaplnené tribúny pobavili aj pohárové preteky **Swift Cup Europe** a **Ravenol Twingo Cup**.

Viac informácií k podujatiu: <https://slovakiaring.sk/sk/omv-maxxmotion-velka-cena-slovenskej-republiky-tcr-eastern-europe-2025>

Výsledky: <https://webapp.sportity.com/event/VCSR2025/131f83f7-9a1a-409f-a783-027a5fc19d57>

*\*\*\**

***Okruh SLOVAKIA RING / Areál SLOVAKIA RING***

*SLOVAKIA RING je profesionálny pretekársky okruh s licenciou FIA 2. stupňa, jediný svojho druhu na Slovensku. S celkovou dĺžkou 5 922 m sa radí medzi najdlhšie v Európe. Kvalitatívnymi a bezpečnostnými parametrami vytvára okruh zázemie nielen pre prestížne svetové šampionáty pod hlavičkou FIA. Od roku 2010 prináša podujatia pre profesionálnych jazdcov, amatérov aj širokú verejnosť.*

*SLOVAKIA RING v Orechovej Potôni predstavuje jedinečný areál. Na jednom mieste ponúka možnosť jazdiť na motoristickom okruhu, zdokonaliť sa v škole bezpečnej jazdy, vyskúšať si terénnu jazdu vo vynovenom* ***off-road areáli*** *a užiť si relax v hoteli. Súčasťou širšieho areálu je aj****Malkia Park*** *- útočisko pre exotické zvieratá. K atrakciám patrí tiež****Vojenské múzeum****. Pre všetkých, ktorí si chcú preveriť a zdokonaliť svoje jazdecké zručnosti či už na aute alebo motocykle, je pripravené profesionálne* ***CENTRUM BEZPEČNEJ JAZDY*** *s najmodernejším tréningovým cvičiskom v strednej Európe. Po aktívnom výkone si môžete dopriať výdatný obed či večeru v reštaurácii Ring a* ***Hoteli Ring\*\*\*****, ktorý ponúka komfortné ubytovanie. Poslednou akvizíciou v areáli je špičkové* ***Slovenské motokárové centrum*** *a jeho vonkajšia dráha dlhá 1170m. To ponúka bezkonkurenčný priestor pre aktívne jazdy na motokárach pre deti, dospelých ale aj majiteľov vlastných motokár. Centrum a dráha je ako jediná na Slovensku homologizovaná licenciou CIK-FIA.*

**GENERÁLNYM REKLAMNÝM PARTNEROM OKRUHU JE OMV SLOVENSKO.**

**Kontakt pre médiá:**

|  |  |
| --- | --- |
| Ing. Peter PeczeMarketing Director, SLOVAKIA RINGmobil: +421 911 423 134e-mail: pecze@slovakiaring.sk |  |